আবার ২৪ বলে ৩ বাউন্ডারি ও ৬ ছক্কায় পোলার্ডের ৫৫ রানের ইনিংসটি না হলে ঢাকাও ম্যাচ জেতার মতো অবস্থায় যেত না। অকপটে সেটিও মেনে নিলেন ৩৯ বলে ৫ বাউন্ডারিতে অপরাজিত ৪৫ রানের ম্যাচ উইনিং ইনিংস খেলে ম্যাচসেরা হওয়া জহুরুল, ‘মূল কাজটি করে দিয়েছে পোলার্ডই। তখন আমাদের ওভারপ্রতি সাড়ে ১৪ রান করে করতে হতো। আমাদের (দেশি ব্যাটসম্যান) জন্য কাজটি খুবই কঠিন। আমরা হয়তো ক্যালকুলেশন করে ওভারে ৮-৯ রান করে নিতে পারতাম। পোলার্ডের ইনিংসটিই আসলে ম্যাচে আমাদের এত দূর নিয়ে এসেছে।’